recursal/SuperWikiNEXT-32B huggingface dataset:
**Montgomery** er en variant av Dry Martini som ble skapt på Harry's Bar i Venezia av forfatteren Ernest Hemingway og gitt navn etter feltmarskalk Montgomery. Den er en svært tørr martini med femten eller ti deler gin til én del vermut.

Historie og oppskrift
---------------------

Cocktailen Dry Martini lages med seks deler gin og én del vermut ifølge International Bartenders Associations nettsted. Dry Martini står på listen over *IBA Official Cocktails* i kategorien de uforglemmelige (eng. *The Unforgettables*).

Forfatteren Ernest Hemingway var opphavsmann til navnet på Montgomery, som ble skapt på slutten av 1940-årene etter hans smak på Harry's Bar, og ble hans favorittdrink i denne perioden. Navnet tok han fra feltmarkskalk Montgomery som ledet allierte styrker i kamper i blant annet i Nord-Afrika og Italia under annen verdenskrig, og som hadde et prinsipp om fortrinnsvis å møte fienden i slag med styrkeforhold femten til én. Dette var det blandingsforholdet mellom gin og vermut Hemingway foretrakk, og som opptrer i boka *Across the river and into the trees* (norsk 1951: *Over floden og inn i skogene*), der oberst Richard Cantwell bestiller en Montgomery Martini. Men oppskriften på Montgomery som brukes på Harry's Bar er ti til én. Vermuten mildner einersmaken av gin, sier innehaveren i det meste av etterkrigstiden, Arrigo Cipriani til Wine Enthusiast.

På nettstedet til The Museum of the American Cocktail kalles den *Montgomery Martini* og lages med 2 ounces Plymouth Gin, 1 teskje Noilly Prat tørr vermut og 1 frossen spansk cocktail-løk (eng. *frozen Spanish cocktail onion*). Nettstedet webtender oppgir at den også kalles *Et besøk hos generalen* (eng. *A visit with the General*).

Referanser
----------

1. ↑  *IBA Official Cocktails*. Arkivert 28. oktober 2012 hos Wayback Machine. (besøkt 3. juni 2013)
2. ↑  *En ærlig drink*. Nettstedet apretitif.no, 3. februar 2004 Arkivert 29. mars 2012 hos Wayback Machine. (besøkt 3. juni 2013)
3. ↑  *7 Things You Didn’t Know About Ernest Hemingway's Drinking Habits*. Nettstedet foodrepublic.com, 30. oktober 2012 (besøkt 3. juni 2013)
4. ↑  *What'll It Be, Mr. Hemingway?* Nettstedet til Wine Enthusiast, 28. mai 2013[*død lenke*] (besøkt 3. juni 2013)
5. ↑   *To Have and Have Another – The Hemingway Bartender’s Companion*. Nettstedet til The Museum of the American Cocktail, 16. februar 2011 (besøkt 3. juni 2013)
6. ↑   *Montgomery*. Nettstedet wiki.webtender.com (besøkt 3. juni 2013)
**Katalogisering** er registrering og beskrivelse av dokumenter for gjenfinning i blant annet bibliotek. Beskrivelsen av dokumentene blir registrert i kataloger (enten trykte eller elektroniske) for å gjøre det enklere å skaffe seg oversikt over samlingen, hva de enkelte dokumentene inneholder og hvor disse dokumentene befinner seg. Hvert dokument får sin egen katalogpost. Til forskjell fra klassifikasjon så beskriver man primært ytre kjennetegn ved dokumentet, det vil si bidragsytere, utgiver, utgivelsesår, osv, med andre ord informasjon som ikke omhandler emnet i dokumentet.

Katalogiseringsregler
---------------------

Det er utarbeidet katalogiseringsregler som legger føringer på hvordan man beskriver et dokument. I Norge benytter man katalogiseringsreglene etter AACR2 (*Anglo-American Cataloguing Rules*, 2. utg). Innenfor disse reglene er det ulike nivåer av detaljgrad. Hvor detaljert man beskriver dokumentet kan avhenge av behovet til brukerne. Et vitenskapelig bibliotek vil ha større behov for nøyaktighet enn for eksempel et skolebibliotek.

Katalogformat
-------------

Katalogpostene har en spesiell utforming. Tidligere var denne utformingen tilrettelagt for kortkatalogen. Dette formatet heter ISBD. Idag er katalogpostene utformet slik at de kan identifiseres og leses av datamaskiner i MARC-formatet, men de bygger fortsatt på ISBD-formatet.

Referanser
----------

1. 1 2  Brandvold, A.B. (2002): *Kat & Klass-boken - en innføring i katalogisering, klassifikasjon og emneordsetting for skolebibliotekarer*. Oslo: Biblioteksentralen.
2. ↑   Spangen, I. C. (2005): *Kataloger og katalogisering: En innføring* (5. rev. utg.) Oslo: Høgskolen i Oslo

Se også
-------

* Klassifikasjon (bibliotekvitenskap)

Portal: Litteratur

|  |  |
| --- | --- |
| Oppslagsverk/autoritetsdata | GND **·** LCCN **·** BNF **·** BNF (data) **·** NKC **·** BNE
 |
**Kataloghai** er et vanlig tilnavn på utgiveren av en fiktiv bransjekatalog, ofte har katalogen et navn som til forveksling ligner en etablert katalog.

Kataloghaiene kommer med tilbud til næringsdrivende om å kjøpe plass i deres «katalog» som oftest bare er en internettside eller en katalog som aldri blir trykket og utgitt. Katalogene som brukes til svindel er ofte ukjente, men utnytter ofte et kjent merkenavn for å stjele troverdighet.

I begynnelsen opererte kataloghaiene med trykte kataloger, men har siden flyttet seg til internett.

Ved flere tilfeller er norske kataloghaier idømt strenge straffer for grovt bedrageri. Den første dommen falt i 1999 da en person ble dømt til fire års fengsel for svindel av norske bedrifter. I 2018 ble to personer som sto bak katalogselskapet 1801 Nummeropplysningen dømt til fengsel i to år og fire måneder. I 2021 ble Laila Mjeldheim som drev Det Norske Kartselskapet dømt til fengsel i fire og et halvt år samt inndragning av 12 millioner kroner.

Referanser
----------

1. ↑  «7 av 10 bedrifter har blitt utsatt for katalogsvindel». *NRK*. 22. oktober 2016.
2. ↑  «Katalog-svindel». *Sandefjords Blad*. 26. juli 1990.
3. ↑  «Kataloghai fikk fire år». *VG*. 16. september 1999.
4. ↑  «Katalog-topper dømt for grovt bedrageri». *Nettavisen*. 20. september 2018.
5. ↑  «Laila Mjeldheim dømt til fire og et halvt års fengsel for grovt bedrageri». *E24*. 31. mai 2021.

Eksterne lenker
---------------

* varslingslisten.no Råd mot kataloghaier og «uryddige» markedsførere (bransjedrevet)
* forbrukerradet.no svindel-tjenester
* Virke.no Råd om hvordan unngå å bli lurt.
* Kataloghaier.no Mer om denne typesvindel
St. Olavsspranget  Foto: Cato Edvardsen (2015) 
Trondheimsfjorden, fylkesvei 715 (Bynesveien) og Løften sett fra St. Olavsspranget
**St. Olavsspranget** er et stup og opparbeidet utkikkspunkt over Trondheimsfjorden som ligger i overkant av 200 moh nord i Bymarka i Trondheim, mellom Klemetsaune og Løften samt vest for Holstvollen. Navnet stammer fra et sagn om at Olav den hellige angivelig skal ha hoppet over kløften.

Fra Damhaugen går det en mye brukt tursti mot nord forbi Holstvollen mot St. Olavsspranget. Denne stien ble anlagt som driftsvei fra nordre Tømmerdal til Klemetsaunet av forstmann Johannes Schiøtz i 1904. Ved St. Olavsspranget ble det satt opp sikringstiltak i form av et jerngelender i 1908. Høsten 1917 sviktet byens vedforsyning og det ble igangsatt store ved- og ryddehogster flere steder i Bymarka, blant annet i området rundt St. Olavsspranget. En stygg ulykke inntraff ved stupet denne høsten da en tømmerarbeider under fremlunning av tømmer falt utfor stupet og omkom.

Berget under St. Olavsspranget er utsatt for steinsprang, både fra fjellhammere og skjæringer, noe som flere ganger har ført til ras ned mot fylkesvei 715 (Bynesveien). Statens vegvesen utførte i den forbindelse rassikring av St. Olavsspranget høsten 2009. Ifølge Statens vegvesens rassikringsplan for riks- og fylkesveger i Midt-Norge er det vurdert å bygge en tunnel forbi St. Olavsspranget som permanent sikringstiltak.

Referanser
----------

1. ↑  UT.no – Klassisk sommertur nord i Bymarka - 17 km (Av Trondhjems Turistforening. Sist oppdatert 18. mars 2015. Besøkt 31. januar 2016)
2. ↑  Christensen, Per R. Et al.: *Fra takmark til byens grønne lunge.* – 1872–1922: Skogreisinga i Bymarka. De første stiene. s. 237
3. ↑  Christensen, Per R. Et al.: *Fra takmark til byens grønne lunge.* – 1872–1922: Skogreisinga i Bymarka. Hogster og tømmerdrifter. s. 239
4. ↑  Vegvesen.no – Rassikring av St. Olavsspranget påbegynt[*død lenke*] (Publisert 18. august 2009, besøkt 31. januar 2016)
5. ↑  Vegvesen.no – Rassikringsplan for riks- og fylkesveger Region midt Arkivert 4. mars 2016 hos Wayback Machine. (Publisert november 2008)

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 467. ISBN 978-82-573-1762-1.
* Christensen, Per R. Sandnes, Jørn og Sætre, Ole-Johan (2006). *Fra takmark til byens grønne lunge – Trondheim bymark fra de eldste tider til i dag*. Trondheim: Tapir akademisk forlag. ISBN 82-519-2122-8. CS1-vedlikehold: Flere navn: forfatterliste (link)
* Myhre, Gaute: Tidsbilder fra Bymarka. Trondheim: Trondhjem Kommunikasjoner Forlag - 2004. ISBN 82-997019-0-2

Eksterne lenker
---------------

* Wikioppføring «St. Olavsspranget» hos Strinda historielag
**Lilleborg** er en borgruin beliggende mitt i Almindingen på Bornholm.

Borgen er hovedsakelig bygget av kampestenskvadre og ligger på en 16 meter høy klippeknute omgitt av den delvis uttørrede Borresø. Lilleborg var omgitt av en 76 meter lang ringmur, hvorav rester fremdeles kan ses. For å komme opp til borgen, måtte man passere en dyp voldgrav og en vold, før man nådde frem til store porttårnet. Innenfor lå en 20,5 meter lang bygning som var inndelt i 2 rom. Funn av jernsaker kan tyde på at det ene rom er blitt brukt som smie. Tårnets nederste del samt fundamenter av andre bygninger er bevart. 

Borgen antas å ha blitt bygget omkring 1190 under kong Knud VI. Den var det kongelige motstykke til erkebispens borg Hammershus, og skal ha blitt ødelagt i 1259 av erkebiskop Jakob Erlandsens vendiske forbundsfelle Jaromar II av Rügen. 

Borgen er et fredet fortidsminne.

Referanser
----------

1. ↑  Lilleborg fra Fund og Fortidsminder / Kulturstyrelsen (besøkt 20. august 2014)

Eksterne lenker
---------------

* *Lilleborg på Bornholm*, bornholmerguiden.dk
* *Lilleborg*, kulturarv.dk

Portal: Danmark

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF
 |
Riga festning
**Riga festning** (latvisk: Riga pils) er en festning ved elva Daugava i utkanten av gamlebyen i Riga, hovedstaden i Latvia. Festningen ble etablert i 1330, og den ble gjenoppbygd i 1497 og 1515. Forsvarsverkene ble kontinuerlig utbygd fra 1600-tallet fram til slutten av 1800-tallet. I 1938 ble festningen tatt i bruk som regjeringsbygning. I dag er den offisiell bolig for presidenten i Latvia og rommer lokaler for flere av museene i Riga.

Riga festning har gjennom århundrene stadig vært residens for den øverste myndighet i Riga og Latvia, enten disse var tyskere, litauere, svensker eller russere.

Riga festning ble bygd etter en avtale mellom Riga og Sverdbroderordenen, og var bolig for ordenens øverstkommanderende inntil denne flyttet til Cēsis festning. Etter unionen i Vilnius i 1561 kom festningen under Litauen, og i 1569 Polen-Litauen. Fra 1621 kom Latvia under svensk styre, og den svenske administrasjonen i Riga holdt da til i festningen. Tidlig på 1800-tallet ble Latvia underlagt Russland, og da flyttet russiske guvernører inn.

I 1922 ble Riga festning residens for presidenten i Latvia, men under 2.verdenskrig flyttet okkupasjonsmaktene inn. Etter uavhengigheten har igjen festningen blitt residens og kontorer for landets president. Presidenten holder til i den nordre del av festningen.

Den søndre del av festningen har siden 1920 vært lokaler for Latvia nasjonale historiske museum, et museum som bl.a. dekker Latvias folkekultur. Også Museet for utenlandsk kunst holder til i Riga festning.

Riga festning var opprinnelig en bygning på tre etasjer omkring en firkantet gårdsplass, og hadde fire rektangulære tårn i hjørnene. Etter ødeleggelsene i 1484 ble det gjenoppbygd med to runde tårn, for å følge siste nyvinninger i militær teknologi.

Eksterne lenker
---------------

* Offisielt nettsted Rediger på Wikidata

* (en) Riga Castle – kategori av bilder, video eller lyd på Commons Rediger på Wikidata

* (en) Riga Castle – galleri av bilder, video eller lyd på Commons Rediger på Wikidata
* Riga Castle on the website of Presidentens hjemmeside
* [ Riga festning – en side fra et nettsted om byen Riga i Latvia
**TVXQ** er en sørkoreansk guttegruppe dannet av SM Entertainment i 2003. I Sør-Korea er bandet også kjent som **Dong Bang Shin Ki** (동방신기, 東方神起; DBSK). I 2005 debuterte gruppen også i Japan under navnet **Tohoshinki**. Etter debuten har TVXQ blitt en av de mest populære gruppene i Øst-Asia, med stor popularitet i land som Kina, Singapore, Malaysia, Thailand, Japan og ikke minst Sør-Korea.

I 2008, med utgivelsen av deres 16. japanske singel «Purple Line», ble TVXQ den femte ikke-japanske, asiatiske artisten og den første, mannlige, utenlandske gruppen til å ha en nummer 1-singel på listen. Med deres 23. singel, «Dōshite Kimi o Suki ni Natte Shimattandarō?», satte TVXQ en ny rekord ved å bli den første ikke-japanske, asiatiske artisten/gruppen som hadde tre singler på toppen av listen. I 2009, ved utgivelsen av deres 25. singel, «Bolero/Kiss the Baby Sky/Wasurenaide», slo de sin egen rekord og ble den første ikke-japanske, asiatiske artisten/gruppen til å ha fem nummer 1-singler.

Diskografi
----------

### Koreanske album

* Tri-Angle (2004)
* Rising Sun (2005)
* "O"-Jung.Ban.Hap. (2006)
* Mirotic (2008)
* Keep Your Head Down (2011)
* Catch Me (2012)
* Tense (2014)

### Japanske album

* Heart, Mind and Soul (2006)
* Five in the Black (2007)
* T (2008)
* The Secret Code (2009)
* Tone (2011)
* Time (2013)
* Tree (2014)

Eksterne lenker
---------------

* (en) TVXQ – kategori av bilder, video eller lyd på Commons Rediger på Wikidata
* (en) TVXQ på Internet Movie Database Rediger på Wikidata
* (en) TVXQ på Apple Music Rediger på Wikidata

* (en) TVXQ på Discogs Rediger på Wikidata

* (en) TVXQ på Discogs Rediger på Wikidata

* (en) TVXQ på Discogs Rediger på Wikidata

* (en) TVXQ på MusicBrainz Rediger på Wikidata

* (en) TVXQ på SoundCloud Rediger på Wikidata

* (en) TVXQ på Spotify Rediger på Wikidata

* (en) TVXQ på Last.fm Rediger på Wikidata

* (en) TVXQ på Last.fm Rediger på Wikidata

* (en) TVXQ på Last.fm Rediger på Wikidata

* (en) TVXQ på Last.fm Rediger på Wikidata

Portal: Korea

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** Discogs **·** Discogs **·** AllMusic
 |
Lilleborg gård fotografert av Johannes Holmsen
mellom 1910 og 1915.
Kart over området fra 1900
**Lilleborg** var en gammel gård i Oslo, øst for Akerselva, på det området som i dag kalles strøket Torshov i bydel Sagene, men også litt utenfor dette. Den geografiske utstrekninga kan være noe uklar; den vil i ulike sammenhenger kunne falle sammen med (deler av) Torshov og Sandaker.

Den herskapelige gården lå ved der dagens Sandakerveien 35 er, det vil si omtrent i bakgården på Soria Moria kino, som blei bygd i gårdens hage i 1929, bare ett år før sjølve gården blei revet. Lilleborg var fra tidlig 1700-tall og het opprinnelig *Stensløkka*. Den var en periode prestebolig for Sagene menighet.

Til Lilleborg hørte deler av Akerselva, og det har vært mye ulik industri på området sia papirfabrikken *Nye Jerusalems Mølle* blei anlagt i 1759. Mest kjent er naturligvis vaskemiddel- og kosmetikkfabrikken *AS De-No-Fa og Lilleborg Fabrikker* (i dag Lilleborg AS). Denne har nå bare administrasjon igjen i området. Fabrikkbygningene er stort sett revet, og fra 2000 er det bygd et nytt boligfelt her med rundt 400 leiligheter, naturlig nok under navnet LilleBorg.

Tar en bare hensyn til dette er det altså nokså klart hvor Lilleborg er. Men navnet er også brukt i en videre sammenheng, se Lilleborg.

Litteratur
----------

* Knut Are Tvedt (red): *Oslo byleksikon*, Kunnskapsforlaget 2010, side 332, ISBN 978-82-573-1760-7

Eksterne lenker
---------------

* (en) Lilleborg gård – kategori av bilder, video eller lyd på Commons Rediger på Wikidata
Kjemisk oppbygging av Rifampicin
**Rifampicin** er et antibiotikum som brukes til å behandle flere typer bakterieinfeksjoner. Rifampicin brukes til å behandle sykdommene tuberkulose, spedalskhet, mykrobacterium aviumskompleks og legionærsyke. Medisinen virker ved å hemme bakteriens produksjon av proteiner. Kroppen har lett for å bygge opp resistens fra Rifampicin. Derfor brukes den vanligvis sammen med andre antibiotika.

Bivirkninger
------------

Ved bruk av Rifampicin kan man oppleve en misfarging i urin. Denne misfargingen vil være rød-oransje, men vil være helt ufarlig. I tillegg vil andre kroppsvæsker som spytt oppleve samme effekt. Noen opplever også mer farlige bivirkninger som muskelsmerter, kvalme, oppkast, diaré, gulsott, symptomer som ligner på influensa, utslett og kløe. Når brukt kan Rifampicin svekke virkningen til P-piller og gjøre sjansen for graviditet høyere.

Kilder
------

* 
* 
* 

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Encyclopædia Britannica
 |
I fly over Laiyuan fylke; utsyn mot fjellet Wutai Shan
**Laiyuan** (kinesisk: 涞源县 ; pinyin: *Láiyuán Xiàn*) er et fylke i byprefekturet Baoding i provinsen Hebei i Folkerepublikken Kina.

Befolkningen var i 1999 på 261 146.

Kulturminner
------------

Geyuantempelet (*Geyuan si*, 阁院寺), Wulonggouavsnittet av Den kinesiske mur (*Wulonggou changcheng*, 乌龙沟长城) fra Mingdynastiets tid, og Xingwenpagoden (*Xingwen ta*, 兴文塔) er kulturminner i fylket som er blitt oppført på Folkerepublikken Kinas liste over verneverdige kulturminner.

Samferdsel
----------

Kinas riksvei 108 løper gjennom fylket. Riksveien begynner i Beijing og fører via Taiyuan, Xi'an og Chengdu sør til Kunming i den sørvestlige provinsen Yunnan. 

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Geyuan Temple
* Foto av Wulonggou-avsnittet av Den store kinesiske mur
* Xingwen Pagoda

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
Det livoniske flagg.
**Liverne** eller livlenderne er et østersjøfinsk folkeslag som lever i Latvia. Som etnisk gruppe utgjør de et par tusen mennesker på nordspissen av landskapet Kurland. De fleste bor i og rundt landsbyen Kolka. Opprinnelig talte de livisk, men dette er i dag nesten utdødd. De siste århundrene har de hovedsakelig livnært seg av fiske langs Latvias kyst. Så sent som på 1920-tallet var de et livskraftig folk, men sovjetisk politikk ødela deres levemåte. Etter andre verdenskrig bestemte Stalin at hele kysten av Kurland skulle fraflyttes. Dette av frykt for at liverne, som var dyktige sjøfolk, skulle ta seg over til Gotland i Sverige. Det antas at størstedelen av det liviske folk ble fordelt rundt i hele Sovjetunionen, mens en stor andel omkom i Gulag-leirene i Sibir. I dag prøver de siste gjenlevende livere med latvisk støtte, å gjenopplive livisk språk og kultur. Forsøkene har allerede gitt resultater og språket tas i bruk, også av yngre livere.

Liverne har gitt navn til landskapet Livland, deres opprinnelige leveområde. I dette området har liverne vært utdødd i mer enn 100 år.

|  |  |
| --- | --- |
| Oppslagsverk/autoritetsdata | NKC
 |
**Television Malta** (maltesisk: Televixin Malta, forkortet **TVM**) er en riksdekkende offentlig tv-kanal i Malta. TVM ble startet i 1962 og eies av den offentlige kringkasteren Public Broadcasting Services.

Bakgrunn
--------

Hovedkontoret i Valletta.
Radiokringkasting startet i 1935, mens TVM startet faste sendinger høsten 1962. I begynnelsen sendte fjernsynet fra samme bygning som Maltas radio. 6. februar 1964 sto et eget tv-hus ferdig, og TVM flyttet dit kort tid etter.

TVM sender en blanding av underholdning, magasiner og barneprogrammer. Kanalen finansieres av statsstøtte og reklameinntekter. 

De fleste maltesere snakker både maltesisk og engelsk, men de fleste programmene på kanalen sendes på maltesisk eller med maltesiske undertekster. Kanalen har også videreformidlet sendinger fra Euronews.

I mars 2012 startet TVMs søsterkanal, TVM2, med prøvesendinger. Samme måned startet også Public Broadcasting Services med HD-sendinger, gjennom kanalen TVM HD.

Referanser
----------

1. ↑  «Watch: Rediffusion in Malta started 80 years ago today - TVM News». *TVM English* **(engelsk)**. Besøkt 3. desember 2017.
2. ↑  «Broadcasting in Malta». *Maltese History & Heritage* **(engelsk)**. 20. april 2013. Besøkt 3. desember 2017.
3. ↑  «L-aħbarijiet ta' TVM jibqgħu jżidu fl-udjenza - tvm.com.mt it-3 l-aktar segwita f'Malta - TVM». *TVM Maltese* **(engelsk)**. Arkivert fra originalen 4. desember 2017. Besøkt 3. desember 2017.

Eksterne lenker
---------------

* (mt) Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
**The Liverpool Scene** med medlemmene Adrian Henri, Andy Roberts, Mike Evans, Mike Hart, Percy Jones og Brian Dodson var en svært populær jazz-rock-folk-poesigruppe som var aktive på 1960- og 1970-tallet. De gav ut fire album med Henri som det dominerende, verbale midtpunkt. Bandet turnerte i Norge ved noen anledninger tidlig på 1970-tallet, blant annet var de på jazzfestivalen i Molde i 1970 og Høvikodden 25. juli samme år.

Diskografi
----------

* *The Incredible New Liverpool Scene* (1967)
* *The Amazing Adventures Of* (1968)
* *Bread On The night* (1969)
* *St. Adrian & Co goes Broadway and 3rd* (1970)

*The Amazing Adventures of..* og *Bread On The Night* ble relansert på CD i 2001. I 2009 kom den doble samle-CD-en *The Amazing Adventures of ... The Liverpool Scene* (Esoteric Records/Cherry Red).

Andy Roberts og Adrian Henri
----------------------------

I 1973 bidro gruppas gitarist Andy Roberts med sin **R** i etternavnet til dannelsen av *The Grimms*. De andre kjernemedlemmene var John **G**orman, Neil **I**nnes, Mike **M**cGear, Roger **M**cGough og Vivian **S**tanshall *fra komigruppene The Scaffold* og *The Bonzo Dog Band*. G-R-I-M-M-S ble satt sammen av forbokstavene i hver av bandmedlemmenes etternavn. Snart kom også flere artister med fra det samme musikk- og komikermiljøet, blant annet knyttet Adrian Henri seg til gruppa. *The Grimms* utga til sammen tre album; *Grimms* (1973), *Rocking Duck* (1973) og *Sleepers* (1976) som alle finnes tilgjengelige på CD.

Andy Roberts er en høyt verdsatt gitarist med egen solokarriere. Han har også deltatt på andres platinnspillinger, blant annet på Roy Harpers *Bullinamingvase* og *Unknown Soldier*. Han hjalp dessuten Eric Idle med TV-serien *Rutland Weekend Television*.

Referanser
----------

1. ↑  Grimms Arkivert 29. september 2011 hos Wayback Machine.

Se også
-------

* Liverpool-poetene

Eksterne lenker
---------------

* (en) Liverpool Scene på Discogs Rediger på Wikidata

* (en) Liverpool Scene på MusicBrainz Rediger på Wikidata

* (en) Liverpool Scene på Songkick Rediger på Wikidata

* (en) Liverpool Scene på AllMusic Rediger på Wikidata

|  |  |
| --- | --- |
| Oppslagsverk/autoritetsdata | MusicBrainz **·** Discogs **·** AllMusic
 |
***TVT*** er et norsk humor- og underholdningsprogram med Trond-Viggo Torgersen som gikk på NRK1 i 2002. Torgersen var programleder, men spilte også en rekke andre roller, der den mest kjente var den løsemiddelskadde dansbandkongen «Terje Møller». Med i serien var også Torgersens egen mor Lillemor Torgersen. Hun hadde med seg sin beste venninne (som også het også Lillemor). Disse to satt på siden og kommenterte innholdet i Torgersens program. Ylvis-brødrene hadde også faste innslag i programmet. Det var også innslag med Torgersens fra før kjente skikkelse «Vaktmester'n». Programmet gikk på fredagskvelder.

TVT sto for Trond Viggo Torgersen.

Premieren ble sett av 1,28 millioner. Etter det falt tallene en del og ble liggende på mellom 700 000 og 800 000. Fallende seertall førte til at programmet ble beskrevet som mislykket.

Programmet ble dårlig mottatt av både VGs og Dagbladets TV-anmelder.

Klage til kringkastingsrådet
----------------------------

Seriens mest omtalte karakter var den løsemiddelskadde dansebandkongen «Terje Møller». Stuntene med ham vakte oppmerksomhet i mediene da *Landsforeningen for løsemiddelskadede* gikk ut og sa at de følte seg støtt av denne figuren og at skikkelsen måtte fjernes fra programmet. Saken ble innklaget for Kringkastingsrådet, men de mente det var godt innenfor grensene for akseptabel fjernsynsunderholdning.

Referanser
----------

1. ↑  «TVT». *www.nrk.no*. NRK. 19. april 2002. Besøkt 22. oktober 2016. «Underholdningsprogram med Trond-Viggo Torgersen.»
2. ↑  «Ingen under millionen». *kampanje.com*. Kampanje. 14. januar 2002. Besøkt 22. oktober 2016.
3. ↑  «Stabilt for TVT». *kampanje.com*. Kampanje. 11. februar 2002. Besøkt 22. oktober 2016.
4. ↑  «Nå er jeg blitt gammel nok til å vise mitt sanne jeg». *VG*. 2. mars 2003.
5. ↑  «Ingen god Torgersen-omtale». *kampanje.com*. Kampanje. 14. januar 2002. Besøkt 22. oktober 2016.
6. ↑  «TVT - Ikke over streken». *www.nrk.no*. 21. februar 2002. Besøkt 22. oktober 2016.

Eksterne lenker
---------------

* Hjemmeside (arkivert av NRK)
* (en) *TVT* på Internet Movie Database Rediger på Wikidata

* (no) *TVT* hos Filmfront Rediger på Wikidata
Ansatte ved Kinas Jernbaner som har en livestrømming på den første dagen Beijing Fengtai jernbanestasjon ble driftet, 20. juni 2022.
**Livestrømming** eller **livestreaming** er strømminger som er spilt inn og kringkastet i sanntid over internett. Det er også omtalt som kun «**strømming**» eller «**streaming**». Ikke-direktesendt media som videotorginnhold, videoblogger og YouTube-videoer er teknisk sett strømminger, men ikke live/direktesendt. En som driver med livestrømming kalles for en «strømmer» eller «streamer».

Tjenester som Facebook Live, Periscope, Kuaishou, Douyu, bilibili og 17LIVE inkluderer strømming av planlagte promosjoner og kjendisarrangementer, og strømming mellom brukere (videotelefoni eller -samtaler). Nettsider som Twitch har blitt populære steder for å se på folk spille videospill, i form av e-sport, regulære spillgjennomganger/«Let's Play» og speedrunning. Twitch har også siden sin begynnelse angitt bredere kategorier som «kunst» og «bare prat» (engelsk: «*Just Chatting*»). Andre tjenester som YouTube, Instagram, Twitter og Facebook lar også brukere drive med livestrømming, også fra mobiltelefon.

Brukersamhandlinger gjennom praterom er en stor del av livestrømming. Tjenester tilbyr ofte muligheten til å «snakke» til kringkasteren («strømmeren») eller delta i samtaler med andre seere i en chat. Flere praterom tilbyr også egendefinerte uttrykksikon, som for eksempel Twitch, som lar brukerne laste opp egne «emotes» (uttrykksikon) ettersom de når milepæler gjennom livestrømminger.

Se også
-------

* Nett-TV
* Webcast

Referanser
----------

1. ↑  Rodem, Audun (21. januar 2014). «Slik strømmer du spill enkelt med Twitch.tv». *Gamer.no* **(norsk)**. Besøkt 17. oktober 2022.

|  |  |
| --- | --- |
| Oppslagsverk/autoritetsdata | GND
 |
Richard Lauder, Laird av Haltoun
**Laird** (/ˈlɛərd/) er en tittel for godseiere i Skottland, sammenlignbart med esquire i England, dog en høyere tittel enn det samme i Skottland. I skotsk rangorden rangerer en laird under en baron og over en gentleman. Denne rangeringen holdes kun av de lairdene som er offisielt anerkjent av Lord Lyon King of Arms. De er vanligvis titulert med *The Much Honoured [fornavn] [etternavn] av [lairdship**]*, og er tradisjonelt knyttet opp mot stedet jorden er eid.

Lord Lyon er Skottlands autoritet for slike titler og har utarbeidet retningslinjer for bruk av tittelen Laird som tiltaleform.

Historisk ble betegnelsen bonnet laird brukt om de landeierne som ikke eide så mye jord da de benyttet bonnet (en lue) som alle andre bønder som ikke var landeiere også brukte. Bonnet laird fylte plassen i rangstigen under laird og over vanlige bønder.

Referanser
----------

1. ↑  Innes of Learney, T. (1956). *Scots Heraldry* (2nd utg.). Edinburgh & London: R. & R. Clark Limited.
2. ↑  «Definition of bonnet laird». Merriam-Webster (Dictionary). Besøkt 30. januar 2016.
**Selbusjøen** er en innsjø i Trøndelag fylke med et areal på 57,9 km², og en lengde på 35,3 kilometer fra Innbygda i øst til Brøttemstrømmen i vest. Mesteparten av sjøen ligger i Selbu kommune, men vestenden ligger i Trondheim kommune. Selbusjøen er en del av Nea-Nidelvvassdraget, og de største tilførselselvene kommer inn fra øst og sørøst. Utløpet er i vestenden, der Nidelva renner nordover og gjennom Trondheim til Trondheimsfjorden. 

Sjøen er regulert som magasin for Bratsberg kraftverk og de øvrige kraftverkene i Nidelva, og vannstanden varierer mellom 161,3 og 155 meter over havet.

Områdene rundt den østlige delen av sjøen er tettest befolket, mens vestover er det bare meget spredt bebyggelse. Der Nea munner ut i Selbusjøen ligger tettstedet Mebonden, som også er kommunesenteret. Her går også fylkesvei 705 fra Hell og videre oppover til Tydal. Fra Mebonden går også fylkesvei 968 langs sørsiden av sjøen. Langs nordsiden til Selbustrand, og videre nordover til Hommelvik, går fylkesvei 963.

Se også
-------

* Liste over innsjøer i Skandinavia

Referanser
----------

1. 1 2 3 4 5  «NVE Atlas». *Vannkraft – Utbygd vannkraft – Magasin.*  Norges vassdrags- og energidirektorat. Besøkt 6. april 2014
2. 1 2 3 4 5  «NVE Atlas». *Vassdrag – Innsjødatabase – Dybdekart.*  Norges vassdrags- og energidirektorat. Besøkt 25. juni 2015

Eksterne lenker
---------------

* (en) Selbusjøen – kategori av bilder, video eller lyd på Commons Rediger på Wikidata
* NVE dybdekart

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
Laiwu
Laiwu i Shandong
**Laiwu** (kinesisk: 莱芜市; pinyin: *Láiwú Shì*) er et lite byprefektur midt i provinsen Shandong i Folkerepublikken Kina. 

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Administrative enheter
----------------------

Laiwu består av to bydistrikter:

* Laicheng – 莱城区 *Láichéng Qū*;
* Gangcheng – 钢城区 *Gāngchéng Qū*.

Samferdsel
----------

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Eksterne lenker
---------------

* Offisielt nettsted Rediger på Wikidata

* (en) Laiwu – kategori av bilder, video eller lyd på Commons Rediger på Wikidata
* Laiwu – Asia Harvest Arkivert 28. oktober 2010 hos Wayback Machine.
* Kart Arkivert 2. mars 2008 hos Wayback Machine.
* Fotos fra Laiwu - *Panoramio*

|  |  |
| --- | --- |
| Oppslagsverk/autoritetsdata | VIAF **·** GND **·** GeoNames
 |
**Selbusjøen Hotell og Gjestegård** ligger på Haverneset i Selbu kommune i Trøndelag.
Det var Fredrik Birch som i 1850 kjøpte eiendommen Haverneset av Thomas Nielsen Bell. Birch etablerte her sitt landhandleri, det første i dette området før 1860. Virksomheten utviklet seg til å omfatte foruten landhandleri bakeri, postkontor, samt delvis produksjon og salg av kvernsteiner. Fredrik Birch utviklet seg også til å bli en dyktig gårdbruker, og som vi kan lese i norgeshistorien var han den første i vårt område som "importerte" timotei og kunstgjødsel.
Sønnen Paul Birch overtok virksomheten i 1898, og fortsatte driften frem til 1915, da solgte Paul Birch eiendommen til Selbu Tuberkuloseforening som etter en betydelig utbygging etablerte Selbu Tuberkulosesanatorium på eiendommen.
Fra først på 1950-tallet og frem til 1987 ble eiendommen drevet som gammelhjem og 
helsesenter i regi av Selbu Sanitetsforening, Selbu kommune og Sør-Trøndelag fylkeskommune. Etter at Selbu kommune bygde nytt helsesenter i sentrum av Selbu ble eiendommen i 1987 ledig.

Eiendommen og dets bygninger ble overtatt av Toril og Arild Øien, som i 1988 åpnet hotell på eiendommen. Hotellet har i dag 58 rom for overnatting, konferansesaler og restaurant.
Hotellet er en del av De Historiske Hotel og Spisesteder.
***Loricaster*** er en slekt av små, runde biller som lever i ulike slags råtnende plantemateriale, der de spiser muggsopp.

Utseende
--------

Knøttsmå til små (0,6-1 millimeter) biller, rund kroppsform, fint hårete, gjerne lyst rødbrune. **Hodet** er stort og bredt, uthulet på undersiden, og kan foldes inn i frembrystet slik at det blir helt skjult. Fasettøynene er små og ovale. Antennene består av åtte ledd, de to ytterste danner en kølle. **Brystskjoldet** (pronotum) er temmelig stort og bredt. **Dekkvingene** er avrundede og hvelvede, dekker hele bakkroppen. De har ikke punktstriper. **Beina** er forholdsvis korte, føttene fine og spinkle. Bakhoftene (metacoxae) har store, bladformede utvekster som resten av bakbeinet kan gjemmes bak. Larvene er sylindriske eller spoleformede.

Levevis
-------

Både larvene og de voksne billene lever mellom råtnende plantedeler, for eksempel kompost og løvstrø. De spiser hyfer og sporer av muggsopper. De voksne billene flyr godt. De kan ikke rulle seg sammen til en kule like lett som andre dvergbiller.

Utbredelse
----------

Slekten er utbredt i Sør- og Mellom-Europa og i Nord-Amerika.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien hår- og dvergbiller, Eucinetoidea
			* Familien dvergbiller, Clambidae
				+ Underfamilien Dvergbiller (Clambinae)
					- Slekten ***Loricaster*** Mulsant & Rey, 1861
						* *Loricaster cribripennis* Reitter, 1904
						* *Loricaster rotundus* Grigarick & Schuster, 1961
						* *Loricaster testaceus* Mulsant & Rey, 1861

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. ↑  «Artsdatabankens navneopplysninger med artstre». Artsdatabanken. 26. oktober 2020. Besøkt 26. oktober 2020.

Eksterne lenker
---------------

* (en) *Loricaster* i Global Biodiversity Information Facility Rediger på Wikidata

* (en) *Loricaster* hos Fauna Europaea Rediger på Wikidata

* (en) *Loricaster* hos ITIS Rediger på Wikidata

* (en) *Loricaster* hos NCBI Rediger på Wikidata

* *Loricaster* – detaljert informasjon på Wikispecies Rediger på Wikidata
***Nell of the Circus*** er en amerikansk stumfilm fra 1914, regissert av Cecil Spooner.

Handling
--------

Margaret, datteren til Banker Morris, forelsker seg i Bob Wilson - en tidligere skole-kamerat, som nå er en sirkus-artist. Han ber Margaret om å gifte seg med ham, og dette blir hun rådet til å gjøre av fetteren hennes, Philip Lee. Men den enste grunnen til at han ønsker dette, er at dette vil gjøre Philip til ene-arving etter den mest velstående mannen i byen. Bob og Margaret stikker av kort tid senere, akkurat som planlagt. Philip Lee blir dermed den eneste arvingen til Banker Morris sine millioner. Fire år senere besøker sirkuset igjen byen, og Margaret har innen den tid fått en datter kalt Nell - som har en hengiven venn i Prinsey, en klovn ved sirkuset.

Philip Lee, vel vitende om at Margarets far forlengst har tilgitt henne for å ha forlatt familien, tilbyr å betale henne 3 000 dollar for å gi avkall på alle rettighetene hennes til arven etter faren hennes. Når han ringer henne, møter han Marie, en artist i sirkuset, som umiddelbart forelsker seg i ham. Philip slår Bob i hodet, slik at han mister forstanden. En storm blåser ned sirkus-teltet kort tid senere. Margaret blir truffet med en av de enorme stengene og drept.

Klovnen Prinsey tar deretter ansvar for lille Nells fødselsattest, og morens ekteskapspapirer. Mange, mange år senere kommer sirkuset igjen tilbake til byen, og Prinsey reiser for å møte Banker Morris med Nells papirer. Men Philip Lee møter ham, får tak i papirene og nekter å returnere dokumentene. Phil blir imidlertid tvunget til å gi opp disse bevisene for Nells virkelige opphav, slik at Nells bestefar oppdager hvem hun egentlig er.

Referanser
----------

1. ↑  Alan Goble. *The Complete Index to Literary Sources in Film*

Eksterne lenker
---------------

* (en) *Nell of the Circus* på Internet Movie Database Rediger på Wikidata
Maitreyastatue
**Binglingtempelet** eller **Binglingsigrottene** (kinesisk: 炳靈寺石窟, pinyin: *Bingling si shiku* , eller *Bǐnglíng Sì*) med sine titusen-buddhaer-grotter er et huletempelkompleks ved nordre bredd av Liujiaxiadammen ved Den gule flod i fylket Yongjing i det autonome prefektur Linxia i provinsen Gansu i Folkerepublikken Kina. Steder er ca 80 km utenfor Lanzhou, Gansus provinshovedstad, og kan kun nås med båt. 

Den første grotten ble anlagt rundt år 420 mot slutten av Jin-dynastiet. Det er bevart 183 huler med i alt 694 steinstatuer og 82 figurer i forskjellige størrelser.

Huletempelet ble i 1961 oppført på Folkerepublikken Kinas liste over kulturminner.

Litteratur
----------

* Dong Yuxiang & Yue Banghu (utg.): *Bingling Si deng shiku diaosu*. Beijing: Renmin Meishu Chubanshe 1988; ISBN 7-102-00201-7 (Zhongguo meishu quanji: Diaosu bian; 9)

Eksterne lenker
---------------

* (en) Bingling Temple – kategori av bilder, video eller lyd på Commons Rediger på Wikidata
* chinatoday.com.cn: Die Bingling-Höhlentempel (fra „China im Aufbau", Nr. 1, 1980)
* Englishonline Grottos of Bingling Temple[*død lenke*]
* Bingling Thousand Buddha Caves 18 fotos
* Warrior Tours Bingling Thousand Buddha Caves Arkivert 25. september 2010 hos Wayback Machine.

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** SUDOC **·** NLA
 |
***Over alle hav*** er en norsk helaftens dramadokumentarfilm fra 1958 om norske sjøfolk og skipsfart. Den ble regissert av Jan Wikborg. Manus var skrevet av Hans Geelmuyden, og Wikborg og Geelmuyden produserte filmen sammen.

Filmen tok fire år å lage. Filmanmelderen i *Halden Arbeiderblad* skrev etter premieren:

> De kom seg riktig ut på jordomseiling, det lille teamet av amatører som står bak produktet, og den – unnskyld oss – lite vakre, Justerliknende forfatter Hans Geelmuyden hadde det travelt i seksten av filmens roller.
> 
> 

Foruten at manusforfatteren figurerte i mange roller, opptrådte også regissørens ektefelle Fanny Wikborg i en rolle i filmen.

Mange anmeldere var begeistret for filmen, og kritikeren i *Fredriksstads Blad* oppfordret alle med tilknytning til sjøen å få den med seg:

> På en festlig måte får vi fortalt masse om vår handelsflåte – og de menn og kvinner som står bak. Som nevnt sørger Geelmuyden for at mottoet Frekk, feidig, fresk og festlig blir oppfylt. Fanny Wikborg spiller en alldeles sjarmerende «Gnista». Ellers er det vanskeekte sjøfolk i alle roller, unntagen en Dagblad-mann som spiller skurk.
> 
> Som kjent var det kongelig premiere på *Over alle hav* i Oslo like før jul, og den vil sikkert som da treffe midt i blinken i Fredrikstad, som har så nær tilknytning til sjøen – og et publikum som setter pris på vittig underholdning.
> 
>

Rolleliste
----------

* Fanny Wikborg – telegrafisten Else Dahl
* Johan Brun – jenteglad sjøgutt
* Hans Geelmuyden (– seksten ulike roller)
* Erik Lindstøl – sjøkaptein Anton Stenberg

Referanser
----------

1. ↑  «Over alle hav». *Norsk filmografi*. Nasjonalbiblioteket. Besøkt 23. juli 2016.
2. 1 2 3  *Fire års arbeid og jordomseiling bak "Over alle hav"*. Halden Arbeiderblad. 1959-04-18.
3. ↑  *Idag kommer fyrverkeriet "Over alle hav" på Blå Grotte*. Fredriksstad Blad. 2. april 1959.
**Royal League** var en internasjonal fotballturnering arrangert av fotballforbundene i Skandinavia. Turneringen ble arrangert i tre år, og gikk fra november til mai. De fire beste klubbene fra seriene i Norge, Sverige og Danmark deltok. Royal League ble avholdt første gang i 2004/2005-sesongen.

De 12 lagene ble delt opp i tre grupper i gruppespillet. Nummer 1 og 2 fra hvert land ble plassert i samme gruppe som nummer 3 og 4 fra de andre landene. De to beste lagene i gruppespillet, samt de to beste treerne, gikk videre til sluttspillet. Både kvartfinalen, semifinalen og finalen spiltes best av én kamp.

Royal League ble lagt ned etter 2006/07-sesongen da det ikke lenger var økonomisk grunnlag for å gjennomføre turneringen. De økonomiske problemene skyldtes i hovedsak at det ikke lyktes å forhandle frem en avtale om rettighetene til fjernsynssendinger fra kampene.

Resultater
----------

* Royal League 2004/2005
* Royal League 2005/2006
* Royal League 2006/2007

Eksterne lenker
---------------

* Royal League.com
* VG: Kroken på døra for Royal League

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Nationalencyklopedin
 |
**«Over grensen»**er et teaterstykke om Jan Baalsruds flukt skrevet av Bjarne Robberstad i samarbeid med Kristin E. Bjørn. Det ble uroppført av teatergruppen Ferske Scener, i samarbeid med Hålogaland Teater i Tromsø 30. mars 2008. Instruktør var Pål Øverland. Scenograf var Sunniva Bodvin. Skuespillerne var Jørn-Bjørn Fuller-Gee, Bernt Bjørn, Pernille Dahl Johnsen, Gøran Østerbøl og Espen Østman.

Stykket bygger på krigshistorien om den mislykkede Operasjonen Martin Red som i 1943 fikk fatale følger for mannskapet på skøyta «Brattholm» og to av de fremste motstandsmennene i Tromsø. Kun Jan Baalsrud kom levende fra operasjonen, og klarte med svært god hjelp fra lokalbefolkninga å flykte over grensa til Sverige. Flukten kom til å vare i to måneder og gikk fra Rebbenesøy i Nord-Troms til Sverige.

Den 30. mars 2008 var det 65 år siden Bratholm ble sprengt og på denne dagen hadde Ferske Scener premiere på *Over grensen*.

Historien om Jan Baalsruds flukt er tidligere beskrevet i David Howarths bok *Ni liv* («We Die Alone»), filmatisert av Arne Skouen i 1958.

Portal: Andre verdenskrig
Sopwith Camel, et mye brukt britisk jagerfly under første verdenskrig
**Royal Flying Corps** eller **RFC** var den britiske hærens flyvåpen under nesten hele første verdenskrig. F.o.m 1. april 1918 ble det sammen med Royal Naval Air Service inkorporert i Royal Air Force.

Opphav
------

RFC ble dannet 13. mai 1912 og tok over for Air Battalion Royal Engineers. På slutten av året hadde de 12 bemannede ballonger og 36 biplan jagerfly. Det var meningen at RFC skulle ha separate hær- og marineavdelinger. Men den britiske marinen nektet å la sine fly være kontrollert av en hæravdeling og dannet Royal Naval Air Service.

Det første fatale krasjet var 5. juli 1912 i nærheten av Stonehenge. Piloten Eustace B. Loraine og observatøren R.H.V. Wilson omkom. Etter krasjet ble ordren «Flying will continue this evening as usual» («Flyvingen fortsetter som vanlig denne aften») som kom til å skape tradisjon.

Første verdenskrig
------------------

Det franske luftforsvaret var betraktelig større enn RFC i første halvdel av krigen. I løpet av krigen ble RFC større og tok en mer offensiv del i luftkampen over vestfronten. Dette førte til en økning av tapene, over 700 i 1916 frem til høydepunktet under Bloody April i 1917.

RFCs fly ble i starten markert med Union Jack, men da denne markeringen liknet altfor mye på det tyske flyvåpenets jernkors, ble en rundel adoptert. Rundelen er identisk med det franske luftforsvarets rundel, bare med reverserte farger. Symbolet er fortsatt i bruk hos RAF.

Flytyper
--------

RFC og RNAS brukte blant annet følgene fly:

* Airco D.H.2, D.H.4, D.H.5 og D.H.9
* Armstrong-Whitworth F.K.8
* Avro 504
* Bristol F2A og F2B jagerfly
* Handley Page O/400
* Martinsyde G.100
* Morane-Saulnier Bullet Biplan
* Nieuport Scout 17, 24, 27
* Royal Aircraft Factory B.E.2a, B.E.2b, B.E.2c, B.E.2e, B.E.12, F.E.2b, F.E.8, R.E.8, S.E5a
* Sopwith Aviation Company Baby, 1½ Strutter, Pup, Triplane, Camel, Dolphin, Snipe
* SPAD S.VII and S.XIII
* Vickers FB5
* Vickers Vimy

Referanser
----------

Kilder
------

* Barker, Ralph (2002). *The Royal Flying Corps in World War I*. Robinson. ISBN 1-84119-470-0.
* Raleigh, Walter (1922). *The War in the Air: Being the Story of The part played in the Great War by The Royal Air Force: Vol I*. Oxford: Clarendon Press. ISBN 190162322X.
* Rimell, Ray (1985). *The Royal Flying Corps in World War One*. London: Arms and Armour Press. ISBN 0853686939. OCLC 12807952.

Eksterne lenker
---------------

* «The Royal Flying Corps 1914-18»

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** SUDOC
 |

Portal: Første verdenskrig
**Royal College of Surgeons in Ireland** (**RCSI**) er en privat medisinsk institusjon på St. Stephen's Green i Dublin. Den er et av fem kollegier ved National University of Ireland. RCSIs hovedcampus ligger på St. Stephen's Green og York Street i sentrale Dublin og omfatter skoler for medisin, farmasi, fysioterapi og sykepleie. Det tilbyr lavere og videregående utdanning innen en rekke helsefag. Tidligere fikk tannlegestudenter undervisning i prekliniske fag og enkelte kliniske fag sammen med medisinstudentene.

Institusjonen ble grunnlagt i 1784 av barberlauget i Dublin, til å begynne med for å bedre kunnskaper blant feltskjærere.

Colleget gir en etterutdannelse som gir tittelen Fellow of Royal College of Surgeons in Ireland med rett til bokstavene FRCSI etter navnet.

Det har vært et særdeles internasjonalt miljø på colleget. På 60- og 70-tallet var det regelmessig 20 norske studenter på hvert årskull. Andre store grupper var foruten irer, engelskmenn, sørafrikanere med indisk avstamning og vest-indere. Mindre grupper kunne omfatte studenter fra Indonesia, Mauritius, Nigeria, USA, Holland og videre.

Tidlig på 1970-tallet ble det satset betydelig i bygging av store deler av dagens bygningsmasse. Den fremste delen av bygningen mot St. Stephens Green har en fasade med søyler og dekorasjon i stein (muligens empire-stil). Dette fortsetter i de fremste kontorer, hall, trapperom og noen større rom som ble brukt i høytidelige anledninger. I kjelleren under denne delen var det lave bueganger i en godt besøkt studentkantine. På 1990-tallet var kjelleren omgjort til bønnerom for muslimer.

I forbindelse med nybyggingen ble skolepengenivået hevet betydelig. Statens lånekasse for utdanning kunne ikke lenger dekke hele skolepengebeløpet som stipend, og andelen norske studenter ble noe redusert.

Navnet er gammeldags på to måter: *Royal* kommer fra tiden hvor Irland var underlagt Storbritannia, med den britiske monarken som statsoverhode, og i Storbritannia har termen *Royal College* nå gått over til å betegne overvåkningsorganer og ikke utdanningsinstitusjoner.

Referanser
----------

1. ↑   «RCSI University of Medicine and Health Sciences», *Times Higher Education (THE)*. 20. januar 2021

Eksterne lenker
---------------

* Offisielt nettsted Rediger på Wikidata

* (en) Royal College of Surgeons in Ireland – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** SUDOC **·** NKC
 |